Па словах дырэктара палаца, існуе некалькі добра апрабаваных і запатрабаваных праектаў, якія будуць працаваць і сёлета. Сярод іх — летняя школа маладых вучоных “Першыя крокі ў навуку”, разлічаная на таленавітых і адораных дзяцей, якія хочуць у летні перыяд не толькі адпачываць, але і папоўніць багаж ведаў. “Калі ў мінулыя гады ў нас былі дзве групы такіх дзяцей, то сёлета іх ужо чатыры. Мы вядзём актыўную кампанію, таму інфармацыю і праграму гэтых летніх школ накіравалі ў кожную ўстанову сярэдняй адукацыі”, — паведаміла Галіна Леанідаўна.